[{"text_idx": "#000004", "text": "Ymunwch a\u0302 ni wythnos nesaf am ddwy daith Gw\u0302yl Archaeoleg i archwilio Pendinas!"}, {"text_idx": "#000005", "text": "Ar ddydd Mercher y 19 a dydd Iau\u2019r 20 o Orffennaf 2023, bydd Beca Davies, ein Harcheolegydd Cymunedol, yn arwain dwy daith rad ac am ddim i fwynhau rhyfeddodau naturiol a hanesyddol Bryngaer Pendinas ym Mhenparcau, Aberystwyth."}, {"text_idx": "#000006", "text": "Bydd y daith gyntaf ar ddydd Mercher y 19 o Orffennaf yn cychwyn am 2:30yh, ac fe fydd yn daith hygyrch i bawb ac yn addas ar gyfer cadeiriau olwyn i ymlwybro drwy ardal isaf y fryngaer a thrwy goedlan yr \u2018hen domen\u2019. Bydd Chloe Griffiths, ecolegydd lleol yn ymuno a Beca, a bydd y ddwy yn so\u0302n am y nifer o fathau o fywyd gwyllt sydd wedi gwneud yr heneb hon yn gartref iddynt, a thrafod rhai o\u2019r newidiadau hynafol a mwy diweddaf y mae\u2019r fryngaer wedi profi."}, {"text_idx": "#000007", "text": "Delwedd Aeroffilm cynnar o Aberystwyth yn 1932 yn dangos y Ffermdy adfeiliedig, Pant yr Allt, ar lethr canol y fryngaer (gwaelod ar y dde). Ymunwch a\u0302\u2019n taith i ddarganfod mwy!"}, {"text_idx": "#000008", "text": "Bydd yr ail daith yn cychwyn am 6:30yn y diwrnod canlynol, ac fe fyddwn yn ymlwybro ar hyd llwybr canol Pendinas i archwilio rhyfeddodau naturiol a rhai a waned gan ddyn ar yr heneb hon. Bydd Richard Suggett, cyn uwch-ymchwilydd adeiladau hanesyddol y Comisiwn, yn ymuno a Beca ar y daith. Fe fydd Richard yn casglu cliwiau am gynllun a hanes ffermdy adfeiliedig Pant-yr-Allt, man dyfrio lemone\u0302d i genedlaethau o ymwelwyr Bryngaer Pendinas, gan gynnwys yr Athro Darryl Forde a\u2019i gloddwyr yn yr 1930au!"}, {"text_idx": "#000009", "text": "Am fwy o wybodaeth ac am sut i archebu lle, dilynwch y linciau isod:"}]